Atena

Atena, (griego atico: Ἀθηνᾶ Athēnā o Ἀθηναία Athēnaia) tamién conoixida como Palas Atena (Παλλάς Αθηνά) ye, en a mitolochía griega, a diosa d'a guerra, a civilización, a sabieza, a estratechia, as artes, a chusticia y l'habilidat.

Ye una d'as prencipals deidaz d'o panteón griego y un d'os doce dioses d'o Olimpo, Atena recibe culto en toda l'antiga Grecia y en toda a suya zona d'influencia, dende as colonias griegas d'Asia Menor y la peninsula Iberica dica o norte d'Africa. O suyo equivalent aproximau en a mitolochía romana yera Minerva.

A versión mas actual d'o suyo mito la mete como filla de Zeus y Metis, naixida completament armada d'a cabeza a os piez. Nunca no se casó, s'ha encargau de mantener una virchinidat perpetua. Estió una guerrera invencible en a guerra, mesmo contra Ares o dios d'a guerra. Se convirtió en patrona de cuantas ciudaz, estando mas conoixida como a protectora d'Atenas y Atica. Tamién yera a protectora de cuantos herois griegos y atros personaches miticos, que amaneixe en muitos d'os episodios d'a mitolochía. Estió una d'as diosas mas representadas en l'arte griego y o suyo simbolismo tenió una profunda influencia en o pensamiento griego, sobre tot en os conceptos de chusticia, a sabieza y a función civilizadora d'a cultura y as artes, que a suya influencia se veye encara hue en tot Occidente. A representación d'a suya imachen ha sufierto cuantas transformacions en o transcurso d'os sieglos, con a incorporación de nuevas caracteristicas, nuevos contextos y que influyen en a interacción con atras figuras simbolicas, mesmo ha penetrau en a cultura popular y a suya identidat de chenero ha estau un atractivo especial ta os escritors relacionaus con o feminismo y a psicolochía, por zaguer, cualques corrients relichiosas contemporanias han empecipiau a dar-le de nuevo una verdadera adoración, como por eixemplo en o dodecateísmo u neopaganismo helenico.

 Mencions en fuents aragonesas 
O nombre d'a diosa d'a intelichencia griega ye Atena en as traduccions medievals aragonesas, como veyemos en Vidas Semblants:

 Vinclos externos 

Categoría:Dioses olimpicos
Categoría:Diosas d'a guerra